Johanna Kooliabi mängud on välja  töötatud koostöös erinevate ainete õpetajatega, samuti on mängude loomisel osalenud lapsed ise. Õppemängud on mõeldud eelkõige 4-12-aastastele lastele, toetamaks algastme kooliõpet. Igas mängus on võimalik valida kolme raskusastme vahel, et see kohanduks iga lapse teadmiste tasemega. Mängud on täielikult eestikeelsete menüüde ja ekraanitekstidega, samuti räägivad eesti keeles mängude tegelased jänesetüdruk Johanna ning tema sõbrad. Jänes Johanna rollis astub üles Andrea Miku, teistele tegelastele on eestikeelsed  hääled andnud Rasmus Kaljujärv, Sergo Vares, Erki Aule, Jaan Vahar, Jette Aus, Piret Hendrikson, Margus Tammela ja Veiko Anvelt. Tehnoloogiaajakiri Digi testis märtsinumbris Johanna Kooliabi mänguseeriat ning hindas seda 5 palli skaalal hindega 4.